Diari Oficial de la Generalitat Valenciana


Sumari del DOGV 5260, del 17-05-2006 (2006/4598)

RESOLUCIÓ de 12 d'abril de 2006, de la Conselleria d'Economia, Hisenda i Ocupació, per la qual es rectifica l'acord d'acceptació de la parcel·la situada a Santa Pola (Alacant), realitzada per l'ajuntament del dit municipi a favor de la Generalitat Valenciana, per a ser destinada a la regularització juridicopatrimonial de l'IES Cap d'Aljub.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5260

Data del DOGV
:   17-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/4598


Data del document
:   12-04-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Santa Pola
    * propietat immobiliària
    * transmissió de la propietat

RESOLUCIÓ de 12 d'abril de 2006, de la Conselleria d'Economia, Hisenda i Ocupació, per la qual es rectifica l'acord d'acceptació de la parcel·la situada a Santa Pola (Alacant), realitzada per l'ajuntament del dit municipi a favor de la Generalitat Valenciana, per a ser destinada a la regularització juridicopatrimonial de l'IES Cap d'Aljub. [2006/M4598]  
L'Ajuntament de Santa Pola, en sessió plenària realitzada el dia 25 de gener de 1985, va acordar la cessió gratuïta a la Generalitat Valenciana d'una parcel·la de la seua propietat, de 15.000 m² de superfície, situada en l'actual carrer del Mar, de la dita població per a destinar-la a la construcció d'un centre de formació professional.  
Mitjançant Acord plenari de 30 de setembre de 1988, l'Ajuntament va confirmar la cessió efectuada el 1985, indicant que la parcel·la cedida té una superfície de 14.000 m². No obstant això, hi ha en l'expedient una certificació expedida el 9 de març de 1992 pel vicesecretari en funcions de secretari general de l'Ajuntament de Santa Pola, amb el vistiplau de l'alcalde, d'un informe emés per l'enginyer tècnic agrícola de l'ajuntament, segons el qual la superfície de la parcel·la destinada a centre de formació professional era de 14.567,50 m².  
Per mitjà de Decret 131/1992, de 20 de juliol, del Consell de la Generalitat Valenciana es va acceptar esta cessió fent-se constar la superfície de 14.567,5 m², indicada en la certificació esmentada.   
Amb data 27 de gener de 2006, el director general de Règim Econòmic de la Conselleria de Cultura, Educació i Esport comunica que realitzada una comprovació sobre el terreny, s'ha detectat una discrepància entre les superfícies de la parcel·la docent, comprovant-se que esta té una superfície real de 14.285 m². S'adjunta a l'ofici certificació de l'acord aprovat per l'Ajuntament en Ple en sessió ordinària realitzada el dia 21 de desembre del 2005, el punt primer del qual diu:  
«Com a continuació els diversos acords adoptats per l'Ajuntament en Ple i a la vista de l'informe emés per l'arquitecte assessor d'este Ajuntament, queda acreditat que la superfície real de la parcel·la tancada i destinada a ús docent, on s'ubica actualment l'IES Cap de l'Aljub, cedida per este ajuntament a la Generalitat Valenciana-Conselleria de Cultura, Educació i Ciència, hui, de Cultura, Educació i Esport per a la construcció en el seu dia d'un centre de formació professional, hui IES Cap de l'Aljub, és de 14.485 m². La causa d'esta variació de superfície és una modificació del límit nord de la parcel·la després de l'execució de la ronda nord de Santa Pola, que en compte de realitzar-se amb un traçat recte seguint el límit del sector RT-2 descriu un traçat corb, generant una falca de terreny de 285 m² fora del sector i que van quedar inclosos dins de la parcel·la dotacional quan es va realitzar el seu tancament coincident amb el límit de la ronda».  
El punt segon de l'acord ordena la realització dels tràmits necessaris perquè en el Registre de la Propietat figure la finca inscrita al número 34682, tom 1367, llibre 423, foli 186, figure amb la superfície real de 14.285 m².  
L'article 44 de la Llei 14/2003, de 10 d'abril, de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
Fent ús de les atribucions conferides per la legislació vigent, resolc:  
Primer  
Rectificar, de conformitat amb l'acord plenari de l'Ajuntament de Santa Pola de 21 de desembre de 2005, aclaridor dels acords plenaris de 25 de gener de 1985 i 30 de setembre de 1988, la superfície de la parcel·la acceptada per Decret 131/1992, de 20 de juliol (DOGV 27.07.1992). La parcel·la cedida per l'Ajuntament de Santa Pola a la Generalitat Valenciana per a ús docent (actualment, IES Cap de l'Aljub), acceptada per la Generalitat, respon a la descripció següent:  
«Parcel·la que té 14.285 m² de superfície, situada al carrer del Mar de Santa Pola, que confronta: nord, ronda urbana i límit del sòl urbà, hui ronda nord de Santa Pola; sud, parcel·la dotacional per a preescolar, guarderia i jocs del sector RT-2; est, aparcament del sector, hui carrer del Mar; i oest, parcel·la dotacional esportiva.   
Consta inscrita en el Registre de la Propietat de Santa Pola al tom 1367, llibre 423, foli 186, finca 34831, inscripció 1a.   
Referència cadastral: 5004401YH1350S0001.»   
Segon  
La parcel·la acceptada haurà de constar en l'Inventari General de Béns i Drets de la Generalitat Valenciana en concepte de bé de domini públic afecte el servici públic educatiu i adscrit a la Conselleria de Cultura Educació i Esport, a la qual corresponen les competències demanials sobre esta, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.  
Tercer   
Notificar la present resolució a l'ajuntament cedent i procedir a la publicació en el Diari Oficial de la Generalitat Valenciana.  
València, 12 d'abril de 2006.. El conseller d'Economia, Hisenda i Ocupació: Gerardo Camps Devesa.